Când putem merge în SUA fără vize. Ambasadorul român în Statele Unite a prezentat calendarul
Ambasadorul României în SUA, Andrei Muraru, a declarat, miercuri seară, la Jurnalul de Seară, că românii vor călători fără vize în SUA, cel mai probabil, din martie-aprilie. El a precizat că anunțul oficial va veni în timpul actualei administrații de la Washington, respectiv până pe 20 ianuarie, când îi expiră mandatul lui Joe Biden. Apoi, la fel ca și în cazul altor țări care au intrat în programul Visa Waiver, va dura alte câteva luni până la ridicarea restricțiilor.